gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ક્યારેય નહીં ભુલાય ઇમર્જન્સીની કાળી રાતો : નરેન્દ્ર મોદી
You need an iframes capable browser to view this content.
નરેન્દ્ર મોદીએ કટોકટીના કાળા દિવસોને સંભારીને કરી લોકશાહીના જતનની હાકલ, મન કી બાતમાં વડા નરેન્દ્ર મોદીએ કહ્યું કે ત્યારે આખા દેશને કારાગૃહ બનાવી દેવામાં આવ્યો હતો
વડા પ્રધાન નરેન્દ્ર મોદીએ ૧૯૭૫ની ૨૬ જૂને લાદવામાં આવેલી કટોકટીને ક્યારેય ન ભુલાય એવી કાળી રાત ગણાવી હતી અને લોકશાહીના જતન માટે સદા સતર્ક રહેવાની જરૂરિયાત પર ભાર મૂક્યો હતો.
તત્કાલીન વડાં પ્રધાન ઇન્દિરા ગાંધીએ ૪૨ વર્ષ પહેલાં લાદેલી કટોકટી સામે મોટી લડાઈ લડી ચૂકેલા લોકશાહીપ્રેમીઓનું સ્મરણ કરતાં નરેન્દ્ર મોદીએ જણાવ્યું હતું કે લોકશાહીતરફી વારસાને મજબૂત કરવાની જરૂર છે.
પોતાના માસિક રેડિયો-કાર્યક્રમ ‘મન કી બાત’માં નરેન્દ્ર મોદીએ કહ્યું હતું કે લોકશાહીને નુકસાન પહોંચાડનારી ઘટનાઓને યાદ રાખીને હકારાત્મક લોકશાહી ભણી આગળ વધવું જોઈએ.
લોકશાહી એ માત્ર એક વ્યવસ્થા નથી, એ આપણી સંસ્કૃતિ છે. શાશ્વત તકેદારી સ્વાતંત્ર્યનું મૂલ્ય છે. લોકશાહીના ચાહકો એ કાળી રાતને ક્યારેય ભૂલી શકશે નહીં. કોઈ ભારતીય એને ભૂલી શકશે નહીં.
કટોકટીમાં આખા દેશને કારાગાર બનાવી દેવામાં આવ્યો હતો અને વિરોધના અવાજને દબાવી દેવામાં આવ્યો હતો.
જયપ્રકાશ નારાયણની સાથે અનેક અગ્રણી નેતાઓને કેદ કરવામાં આવ્યા હતા. કટોકટીના ઓછાયામાંથી ન્યાયતંત્ર પણ બાકાત રહી શક્યું નહોતું. મીડિયાને અર્થહીન બનાવી દેવામાં આવ્યું હતું.
પત્રકારત્વના આજના સ્ટુડન્ટ્સ અને લોકશાહી માટે કામ કરતા લોકો કટોકટીની કાળી દુર્ઘટનાને લોકશાહી બાબતે જાગૃતિ લાવવાના તેમના સાતત્યસભર પ્રયાસના ભાગરૂપે યાદ રાખે છે. તેમણે એ કામ ચાલુ રાખવું જોઈએ.
કટોકટી વખતે અટલ બિહારી વાજપેયીને પણ કેદ કરવામાં આવ્યા હતા અને કારાગારમાં તેમણે કવિતાઓ લખી હતી.
કૉન્ગ્રેસનો વળતો ફટકો : દેશ કરી રહ્યો છે અઘોષિત કટોકટીનો સામનો
વડા પ્રધાન નરેન્દ્ર મોદીએ કટોકટી વિશે કરેલી ટિપ્પણી સંબંધે વળતો ફટકો મારતાં કૉન્ગ્રેસે ગઈ કાલે જણાવ્યું હતું કે ગ્થ્ભ્ના હાલના શાસનમાં દેશ અઘોષિત કટોકટીનો સામનો કરી રહ્યો છે એ વાત નરેન્દ્ર મોદીએ યાદ રાખવી જોઈએ.
અલબત્ત, ૧૯૭૫માં લાદવામાં આવેલી કટોકટી એક ભૂલ હતી એવી કબૂલાત કરીને કૉન્ગ્રેસે જણાવ્યું હતું કે અમે એમાંથી પાઠ ભણી ચૂક્યા છીએ.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.